
AVIZ

asupra proiectului de Lege pentru aprobarea Ordonanței de urgență a  Guvernului nr.  88/2011 privind modificarea şi completarea Legii nr. 220/2008 pentru stabilirea sistemului de promovare a producerii energiei din surse regenerabile de energie
Cu adresa nr. PLx.769 din 19 decembrie 2011, Biroul Permanent conform art. 95 şi 115 din Regulamentul Camerei Deputaţilor, republicat, a sesizat, în procedură de urgență,  pentru examinare şi avizare Comisia pentru buget, finanţe şi bănci cu proiectul de Lege  pentru aprobarea Ordonanței de urgență a  Guvernului nr.  88/2011 privind modificarea şi completarea Legii nr. 220/2008 pentru stabilirea sistemului de promovare a producerii energiei din surse regenerabile de energie.
In urma examinării proiectului de Lege, în şedinţa din data de 19.12.2011, Comisia, cu unanimitate de voturi din numărul deputaţilor prezenţi, a hotărât întocmirea unui aviz favorabil.

